Odsjek za psihologiju

Filozofski fakultet Zagreb

**Doktorski studij psihologije**

Generacija 2023-2026

Zagreb, 19. rujna 2023.

Na temelju Programa poslijediplomskog doktorskog studija psihologije iz 2019. godine povjerenstvo za praćenje rada studenta **Ivana Ivića** izradilo je individualni program doktorskog studija kojim se detaljno propisuju obaveze studenta kroz šest semestara doktorskog studija psihologije i načini stjecanja ECTS bodova. Program studija podnosimo na razmatranje i odobravanje Vijeću Doktorskog studija psihologije.

**Individualni program Doktorskog studija za studenta Ivana Ivića**

***Prva godina studija***

U prvoj godini studija student je izabrao mentora za izradu disertacije i formirano mu je povjerenstvo za praćenje studiranja i ispunjavanja obaveza na studiju koje je, u konzultacijama sa studentom, izradilo ovaj individualni program studiranja. **Time je ostvario 1 ECTS**.

Na prvoj godini studija, student će aktivno sudjelovati u sljedećim **obaveznim** aktivnostima: *Čitalačkom klubu (6 ECTS)* i *Znanstvenom kolokviju (6 ECTS)* te će napisati *Seminarski rad – pregledni rad o području iz kojeg je tema doktorata (8 ECTS)* koji će ocijeniti mentor. **Time će ostvariti ukupno 20 ECTS.**

Student će obaviti **obaveznih** **30 konzultativnih sati**[[1]](#footnote-1) kako bi ostvario sljedeće **izborne** ishode: *Sudjelovao u kreiranju istraživačkog nacrta (4 ECTS),* *Organizaciji istraživanja i prikupljanju podataka (4 ECTS) te prijavi znanstvenog projekta (3 ECTS).* U ove aktivnosti, student će uključiti i voditeljicu znanstvenog projekta na kojem je zaposlen. Osim toga, student će *prezentirati svoj znanstveni rad* *na međunarodnoj konferenciji (6 ECTS)* te *sudjelovati u nastavi na preddiplomskom studiju psihologije* *(6 ECTS).* **Time će ostvariti ukupno 23 ECTS.**

Student će upisati i položiti sljedeće **izborne** metodološke predmete: *Meta-analizu (3 ECTS), Složene eksperimentalne nacrte (5 ECTS) te Metodologiju strukturalnog modeliranja (4 ECTS).* Osim toga, sudjelovat će na međunarodnoj ljetnoj školi *School of Pure Science (6 ECTS).* **Time će ostvariti ukupno 18 ECTS.**

**Student će ukupno na prvoj godini ostvariti 62 ECTS.**

***Provedene aktivnosti bit će opisane u Godišnjem izvještaju o radu studenta koji se predaje na redovitu sjednicu Vijeća doktorskog studija u studenom 2023.[[2]](#footnote-2)***

***Druga godina studija***

Na drugoj godini studija, student će aktivno sudjelovati u sljedećim **obaveznim** aktivnostima: *Doktorskoj radionici (6 ECTS)* i *Etičkom kolokviju (3).* Napisat će *Seminar iz metodologije područja kojim se bavi u doktorskom radu (8 ECTS)* koji će ocijeniti mentor te napisati i obraniti *Nacrt istraživanja (8 ECTS).* Osim toga, student će *sudjelovati u aktivnostima fakulteta (3 ECTS)[[3]](#footnote-3).* **Time će ostvariti ukupno (28 ECTS)**

Student će obaviti **obaveznih** **30 konzultativnih sati** kako bi ostvario sljedeće obavezne ishode: odobren nacrt doktorskog istraživanja od *Etičkog povjerenstva (1 ECTS),* napisao *znanstveni rad u koautorstvu s mentorom (12 ECTS),* te ostvario sljedeće **izborne** ishode: održao *radionicu za nastavnike srednjih škola (6 ECTS)* i  *napisao* *znanstveni rad u koautorstvu (10 ECTS).* **Time će ostvariti 29 ECTS.**

Nakon odobrenja Etičkog povjerenstva, student će prijaviti temu doktorske disertacije u sustav OBAD – Dr.sc.01.

Student će upisati i položiti sljedeće **izborne** metodološke predmete: *Multivarijatne metode (3 ECTS), Bajesijanska statistika (3 ECTS) i primjena višerazinskog modeliranja (4 ECTS).* **Time će ostvariti ukupno 10 ECTS.**

**Student će ukupno na drugoj godini ostvariti (67 ECTS)**

***Provedene aktivnosti bit će opisane u Godišnjem izvještaju o radu studenta koji se predaje na redovitu sjednicu Vijeća doktorskog studija u studenom 2021.***

***Treća godina studija***

Na trećoj godini studija, student će obaviti **obaveznih 30 konzultativnih sati s mentorom** kako bi ostvario sljedeće **obavezne** ishode: *položio ispit iz znanstvene metodologije užeg područja istraživanja (doktorski ispit) i izložio preliminarne rezultate (6 ECTS)* te *napisao doktorski rad koji je prihvatio mentor (45 ECTS).* **Time će ostvariti ukupno 51 ECTS.**

Student će upisati i položiti **izborni** metodološki predmet: *primjena CFA i SEM metodologije (4 ECTS)* te *izložiti svoj znanstveni rad na domaćoj znanstvenoj konferenciji (5 ECTS).* **Time će ostvariti ukupno 9 ECTS.**

**Student će ukupno na trećoj godini ostvariti 60 ECTS.**

***Provedene aktivnosti bit će opisane u Godišnjem izvještaju o radu studenta koji se predaje na posljednju redovitu sjednicu Vijeća doktorskog studija koja se održava prije odabira povjerenstva za ocjenu i obranu doktorskog rada koje obavlja Vijeće Odsjeka za psihologiju.***

 Povjerenstvo za praćenje:

 mentor

 član

 član

**Tablični prikaz individualnog programa za studenta Ivana Ivića**

|  |  |  |  |
| --- | --- | --- | --- |
| **Godina** | **Aktivnost** | **Status aktivnosti** | **ECTS** |
| **1.** | Izrada individualnog programa studiranja | Obavezno | 1 |
| Čitalački klub | Obavezno | 6 |
| Znanstveni kolokvij | Obavezno | 6 |
| Seminarski rad – pregledni rad o području iz kojeg je tema doktorata | Obavezno | 8 |
| **Konzultacije:**  | **Obavezno** |  |
| * Kreiranje istraživačkog nacrta
 | Izborno | 4 |
| * Organizacija istraživanja i prikupljanje podataka
 | Izborno | 4 |
| * Organizacija prijave znanstvenog projekta
 | Izborno | 3 |
| * Prezentacija znanstvenog rada na međunarodnoj konferenciji
 | Izborno | 6 |
| * Sudjelovanje u nastavi na preddiplomskom studiju psihologije
 | Izborno | 6 |
| Meta-analiza | Izborno | 3 |
| Složeni eksperimentalni nacrti | Izborno | 5 |
| Metodologija strukturalnog modeliranja | Izborno | 4 |
| Sudjelovanje na međunarodnoj ljetnoj školi *School of Pure Science* | Izborno | 6 |
| **Ukupno** |  | **62** |
| **2.** | Doktorska radionica | Obavezno | 6 |
| Etički kolokvij | Obavezno | 3 |
| Seminar iz metodologije područja iz kojeg je tema doktorskog rada | Obavezno | 8 |
| Obrana nacrta doktorskog istraživanja | Obavezno | 8 |
| Aktivnosti fakulteta | Obavezno | 3 |
| **Konzultacije:** | **Obavezno** |  |
| * Odobren nacrt doktorskog istraživanja od Etičkog povjerenstva
 | Obavezno | 1 |
| * Prijava teme doktorskog rada u sustavu OBAD
 | Obavezno | - |
| * Objava znanstvenog rada u koautorstvu s mentorom
 | Obavezno | 12 |
| * Radionica za nastavnike srednjih škola
 | Izborno | 6 |
| * Objava znanstvenog rada u koautorstvu
 | Izborno | 10 |
| Multivarijatne metode | Izborno | 3 |
| Bajesijanska statistika | Izborno | 3 |
| Primjena višerazinskog modeliranja | Izborno | 4 |
| **Ukupno** |  | **67** |
| **3.** | **Konzultacije** | **Obavezno** |  |
| * Doktorski ispit i prezentacija istraživačkog rada
 | Obavezno | 6 |
| * Prihvaćen doktorski rad od strane mentora
 | Obavezno | 45 |
| Primjena CFA i SEM metodologije | Izborno | 4 |
| Izlaganje znanstvenog rada na domaćoj znanstvenoj konferenciji | Izborno | 5 |
| **Ukupno** |  | **60** |
| **Ukupno** | **189** |

1. Konzultacije student obavlja individualno ili grupno, u formi klasičnih konzultacija ili seminara, s mentorom, drugim članovima povjerenstva za praćenje i nastavnicima, a svi sati se evidentiraju. [↑](#footnote-ref-1)
2. Godišnji izvještaj izrađuje mentor u suradnji s kandidatom, a odobrava povjerenstvo za praćenje. [↑](#footnote-ref-2)
3. pohađanje obrana doktorskih radova, nacrta istraživanja i javnih predavanja te organizacija i sudjelovanje u sastancima s voditeljicom studija i drugim studentima [↑](#footnote-ref-3)